smcproject/ml-wiki-sentences huggingface dataset:
തഞ്ചാവൂരിലെ ബൃഹദീശ്വര ക്ഷേത്രം, ഗംഗൈകൊണ്ടചോളപുരത്തിലെ ഗംഗൈകൊണ്ടചോഴീശ്വരം ക്ഷേത്രം, ദരാസുരത്തിലെ ഐരാവതേശ്വര ക്ഷേത്രം എന്നിവ യുണെസ്കോ ലോക പൈതൃക സ്ഥലങ്ങളായി പ്രഖ്യാപിച്ചു, ഇവ മഹത്തായ, ജീവിക്കുന്ന ചോള ക്ഷേത്രങ്ങൾ എന്ന് അറിയപ്പെടുന്നു.
ഓട്ടുപ്രതിമകൾ
ചോള കരകൗശലവിദ്യകളിൽ എടുത്തുപറയത്തക്ക പ്രാധാന്യമുള്ള ഒന്നാണ് അവരുടെ ഓട്ടുപ്രതിമകളും ശില്പങ്ങളും .
ഈ ശില്പങ്ങൾ ലോകത്തിലെ തന്നെ ഏറ്റവും മനോഹരമായ കലാരൂപങ്ങളായി കണക്കാക്കപ്പെടുന്നു .
ഇന്ന് ലോകത്തിനു ചുറ്റുമുള്ള കാഴ്ച്ചബംഗ്ലാവുകളിലും തെക്കേ ഇന്ത്യയിലെ ക്ഷേത്രങ്ങളിലും കാണപ്പെടുന്ന ശിവന്റെ വിവിധ ഭാവങ്ങളിലുള്ള പ്രതിമകൾ, വിഷ്ണു , ലക്ഷ്മി എന്നിവരുടെ പ്രതിമകൾ, ശൈവ സന്യാസിമാരുടെ പ്രതിമകൾ എന്നിവ ചോളരുടെ പ്രതിമാനിർമ്മാണത്തിന്റെ ഉദാഹരണങ്ങളാണ്.
നീണ്ട പാരമ്പര്യത്താൽ സ്ഥാപിതമായ ശില്പകലാ ചിട്ടവട്ടങ്ങൾ അനുസരിക്കുന്നവയാണെങ്കിലും 11-ഉം, 12-ഉം നൂറ്റാണ്ടുകളിൽ ശില്പികൾ വലിയ സ്വാതന്ത്ര്യത്തോടെ പ്രവർത്തിച്ച് ശില്പങ്ങളിൽ ഉദാത്തമായ കുലീനതയും മഹിമയും വരുത്തി.
ഇതിന് ഉത്തമോദാഹരണം പ്രപഞ്ച നർത്തകനായ നടരാജന്റെ പ്രതിമയാണ്.
അൾസ്റ്റർ കാഴ്ച്ചബംഗ്ലാവിലെ ചോള ഓട്ടുപ്രതിമ
മെഴുക് പ്രക്രിയ ഉപയോഗിച്ചാണ്‌ ഈ പ്രതിമകൾ നിർമ്മിച്ചിരുന്നത്.
ഉണ്ടാക്കേണ്ട പ്രതിമ ആദ്യം മെഴുകിൽ തയ്യാറാക്കുന്നു.
തുടർന്ന് ഇതിനെ കളിമണ്ണു കൊണ്ടു പൊതിയുകയും കളിമണ്ണിൽ ഒരു തുളയിടുകയും ചെയ്യുന്നു.
കളിമണ്ണിൽ പൊതിഞ്ഞ മെഴുകു പ്രതിമയെ ചൂടാക്കുമ്പോൾ ഉള്ളിലെ മെഴുക് ഉരുകി കളിമണ്ണിലെ തുളയിലൂടെ പുറത്തേക്ക് പോകുകയും കളിമണ്ണു കൊണ്ടുള്ള മൂശ തയ്യാറാകുകയും ചെയ്യുന്നു.
കളിമൺ മൂശയിലെ തുളയിലൂടെ ഉരുക്കിയ ഓട് ഒഴിച്ച് പ്രതിമകൾ വാർത്തെടുക്കുന്നു.
ലോഹം തണുത്തുറഞ്ഞതിനു ശേഷം കളിമൺ മൂശ പൊട്ടിച്ചെടുക്കുന്നു .
മദ്ധ്യകാല ചോളരുടെയും പിൽക്കാല ചോളരുടെയും കാലഘട്ടം (ക്രി.വ. 850 - 1200) തമിഴ് സാഹിത്യത്തിന്റെ സുവർണ്ണകാലമായിരുന്നു.
ചോള ശാസനങ്ങൾ പല കൃതികളെയും പരാമർശിക്കുന്നു, എന്നാൽ ഇവയിൽ ഭൂരിഭാഗവും നഷ്ടപ്പെട്ടുപോയി.
കളഭ്രരുടെ കാലത്ത് വളരെ ക്ഷയിച്ച ഹിന്ദുമതം ചോളരുടെ കാലത്ത് പുനരുജ്ജീവിച്ചു, ഇത് വിവിധ ക്ഷേത്രങ്ങളുടെ നിർമ്മാണത്തിനും, ശൈവ, വൈഷ്ണവ ഭക്തിസാഹിത്യത്തിന്റെ ഉൽ‌പ്പാദനത്തിനും കാരണമായി.
ജൈന, ബുദ്ധമത ഗ്രന്ഥകാരന്മാർക്കും ചോളരുടെ കീഴിൽ പ്രോത്സാഹനം ലഭിച്ചു, എന്നാൽ ഇവരുടെ എണ്ണം മുൻ‌നൂറ്റാണ്ടുകളെക്കാൾ കുറവായിരുന്നു.
തിരുടക്കടെവർ എഴുതിയ ജീവക ചിന്താമണി , തോലമൊലി എഴുതിയ സൂലമണി എന്നിവ അഹിന്ദു രചയിതാക്കളുടെ കൃതികളിൽ പ്രധാനമാണ്.
തിരുക്കടെവരുടെ സാഹിത്യം മഹത്തായ കാവ്യങ്ങളുടെ എല്ലാ ലക്ഷണങ്ങളും പ്രദർശിപ്പിക്കുന്നു.
കമ്പൻ തന്റെ ഏറ്റവും പ്രധാന കൃതിയായ രാമാവതാരം എഴുതാൻ മാതൃകയാക്കിയത് ഈ പുസ്തകമാണെന്ന് കരുതുന്നു.
കുലോത്തുംഗ ചോളൻ മൂന്നാമന്റെ കാലത്താണ് കമ്പൻ പ്രശസ്തനായത്.
കമ്പന്റെ രാമാവതാരം ( കമ്പരാമായണം എന്നും അറിയപ്പെടുന്നു) തമിഴ് സാഹിത്യത്തിലെ ഒരു ഇതിഹാസമാണ്.
താൻ വാല്മീകിയുടെ രാമായണം പിന്തുടർന്നതാണെന്ന് കമ്പൻ പറയുന്നു, എങ്കിലും സംസ്കൃത മഹാകാവ്യത്തിന്റെ പദാനുപദ തർജ്ജമയല്ല ഈ പുസ്തകം എന്നത് പൊതുസമ്മതമാണ്: കമ്പൻ തന്റെ വിവരണത്തിൽ, തന്റെ കാലത്തിന്റെ നിറങ്ങളും പ്രകൃതിദൃശ്യങ്ങളും പകരുന്നു, കമ്പൻ കോസലത്തെ ചോള രാജ്യത്തിന്റെ ഒരു ഉദാത്ത മാതൃകയായാണ് ചിത്രീകരിച്ചിരിക്കുന്നത്.
ജയംകൊണ്ടരുടെ ഏറ്റവും പ്രധാന കൃതിയായ കലിംഗത്തുപ്പരണി ചരിത്രവും ഭാവനയും തമ്മിൽ വ്യക്തമായ അതിർവരമ്പിടുന്ന വിവരണ കാവ്യത്തിന് ഉദാഹരണമാണ്.
കുലോത്തുംഗ ചോളൻ ഒന്നാമന്റെ കലിംഗയുദ്ധകാലത്തുള്ള സംഭവങ്ങളെ ഈ കൃതി വിവരിക്കുന്നു.
യുദ്ധത്തിന്റെ സാഹചര്യങ്ങളും പൊലിമയും മാത്രമല്ല, യുദ്ധക്കളത്തിലെ ദാരുണ വിശദാംശങ്ങളും ഈ കൃതി പ്രതിപാദിക്കുന്നു.
പ്രശസ്ത തമിഴ് കവിയായ ഒറ്റക്കുട്ടൻ കുലോത്തുംഗചോളൻ ഒന്നാമന്റെ സമകാലികനായിരുന്നു.
കുലോത്തുംഗനു പിന്നാലെ വന്ന മൂന്നു രാജാക്കന്മാരുടെ സദസ്സിൽ ഒറ്റക്കുട്ടൻ സേവനമനുഷ്ഠിച്ചു.
ചോള രാജാവിന്റെ മാഹാത്മ്യം വർണ്ണിക്കുന്ന കുലോത്തുംഗ ചോളൻ ഉള എന്ന കൃതി എഴുതിയത് ഒറ്റക്കുട്ടനാണ്.
ഭക്തി-മത സാഹിത്യം നിർമ്മിക്കാനുള്ള ത്വര ചോള കാലഘട്ടത്തിലും തുടർന്നു, ശൈവർ നിയമങ്ങൾ 11 പുസ്തകങ്ങളാക്കി ക്രോഡീകരിച്ചത് 10-ആം നൂറ്റാണ്ടിന്റെ അന്ത്യത്തിൽ ജീവിച്ചിരുന്ന നമ്പി ആണ്ടാർ നമ്പി ആണ്.
അതേസമയം, ചോളരുടെ കാലഘട്ടത്തിൽ താരതമ്യേന കുറച്ച് വൈഷ്ണവ കൃതികളേ രചിക്കപ്പെട്ടുള്ളൂ, ഒരുപക്ഷേ പിൽക്കാല ചോള രാജാക്കന്മാർക്ക് വൈഷ്ണവരോടുള്ള ശത്രുതമൂലമാകാം ഇത്.
മതം നടരാജന്റെ’‘ ചോള വിഗ്രഹം, വെങ്കലത്തിൽ തീർത്തത്.
മെട്രോപോളിറ്റൻ മ്യൂസിയം ഓഫ് ആർട്ട് , ന്യൂയൊർക്ക് സിറ്റി
ചോളർ പൊതുവേ ഹിന്ദുമത വിശ്വാസികളായിരുന്നു.
ചരിത്രത്തിലുടനീളം, ചോളർ പല്ലവരെയോ പാണ്ഡ്യരെയോ പോലെ ബുദ്ധമതത്തിന്റെയോ ജൈനമതത്തിന്റെയൊ ഉദയത്തിൽ സ്വാധീനപ്പെട്ടില്ല.
ആദ്യകാല ചോളർ പോലും ഹിന്ദുമതത്തിന്റെ പുരാതന വിശ്വാസത്തിന്റെ ഒരു ഭാഷ്യം പിന്തുടർന്നു.
പുറനാന്നൂറിൽ കരികാല ചോളന്റെ വൈദിക ഹിന്ദുമതത്തിലുള്ള വിശ്വാസത്തെക്കുറിച്ച് പരാമർശമുണ്ട്.
മറ്റൊരു ആദ്യകാല ചോള രാജാവായ കൊചെങ്കണ്ണനെ സംഘ സാഹിത്യത്തിൽ ഒരു ശൈവ സന്യാസിയായും ദിവ്യനായും കരുതുന്നു.
ചോളർ നിർമ്മിച്ച ഏറ്റവും വലുതും പ്രധാനവുമായ ക്ഷേത്രം ശിവക്ഷേത്രമാണെങ്കിലും, ചോളർ ശൈവരായിരുന്നു എന്നോ ശൈവമതത്തിന്റെ അനുയായികളായിരുന്നു എന്നോ, മറ്റ് വിശ്വാസങ്ങൾക്കു നേരെ അസഹിഷ്ണുതയോടെ പ്രവർത്തിച്ചിരുന്നു എന്നോ കരുതാൻ പറ്റില്ല.
രണ്ടാം ചോള രാജാവായ ആദിത്യൻ ഒന്നാമൻ ശിവക്ഷേത്രങ്ങളും വിഷ്ണുക്ഷേത്രങ്ങളും നിർമ്മിച്ചു.
890-ലെ ആദിത്യൻ ഒന്നാമന്റെ ശിലാലിഖിതങ്ങൾ, അദ്ദേഹത്തിന് വൈവാഹിക ബന്ധമുണ്ടായിരുന്നതും, അദ്ദേഹത്തിന്റെ സാമന്തരുമായ പടിഞ്ഞാറൻ ഗംഗരുടെ നാട്ടിൽ,  ശ്രീരംഗപട്ടണത്തിലെ (ഇന്നത്തെ കർണ്ണാടകത്തിലെ മാണ്ഢ്യ ജില്ലയിൽ) രംഗനാഥ ക്ഷേത്രത്തിന്റെ നിർമ്മാണത്തിന് അദ്ദേഹം നൽകിയ സംഭാവനകളെ പരാമർശിക്കുന്നു.
ആദിത്യൻ ഒന്നാമന്റെ കാലത്ത് (ക്രി.വ. 871-903) കന്നഡ രാജ്യത്തെ ഗംഗർ അദ്ദേഹത്തിന്റെ മേൽക്കോയ്മ അംഗീകരിച്ചിരുന്നു.
ഇതിന് പ്രത്യുപകാരമായി ആദിത്യൻ ഒന്നാമൻ ഗംഗരുടെ കുടുംബത്തിൽ നിന്നും വിവാഹം കഴിക്കുകയും ഇന്നത്തെ ശ്രീരംഗപട്ടണത്തിലെ ശ്രീ രംഗനാഥ ക്ഷേത്രം നിർമ്മിക്കുന്നതിന് ഉദാരമായി സംഭാവന നൽകുകയും ചെയ്തു.
ശ്രീരംഗത്തെ ശ്രീ രംഗനാഥ ക്ഷേത്രത്തിന് ക്രി.
896 അടുപ്പിച്ച്, ആദിത്യൻ പല സംഭാവനകളും നൽകി.
ശ്രീരംഗത്തെ ശിവക്ഷേത്രവും രംഗനാഥക്ഷേത്രവും ചോളരുടെ കുലധനമാണ് എന്ന് അദ്ദേഹം ലിഖിത-ശാസനം പുറപ്പെടുവിച്ചു.
ആദിത്യൻ ഒന്നാമന്റെ ശാസനങ്ങൾ അദ്ദേഹത്തിന്റെ പ്രശസ്ത പുത്രനായ പരാന്തകൻ ഒന്നാമനും പരാന്തകന്റെ പിന്തുടർച്ചക്കാരും വിശ്വസ്തതയോടെ പിന്തുടർന്നു.
ചോള രാജാവായ സുന്ദരൻ (പരാന്തകൻ രണ്ടാമൻ) തിരുച്ചിയുടെ അടുത്ത്, കാവേരീ തീരത്തെ അൻപിൽ എന്ന സ്ഥലത്തെ 'കിടക്കുന്ന വിഷ്ണുവിന്റെ' (വടിവ് അഴഗിയ നമ്പി) ഉറച്ച ഭക്തനായിരുന്നു.
ഈ ക്ഷേത്രത്തിന് അദ്ദേഹം വിവിധ സമ്മാനങ്ങളും ധനവും നൽകി, കാഞ്ചിയിലെയും ആർക്കോട്ടിലെയും രാഷ്ട്രകൂടരുമായി യുദ്ധം ചെയ്ത് പ്രവിശ്യകൾ തിരിച്ചുപിടിക്കുന്നതിനും, മധുരയിലേക്കും ഈഴത്തിലേക്കും (ശ്രീലങ്ക) യുദ്ധം നയിക്കുന്നതിനും മുൻപ് പരാന്തകൻ രണ്ടാമൻ ഈ വിഗ്രഹത്തിനു മുൻപിൽ തന്റെ വാൾ വെച്ച് പ്രാർത്ഥിച്ചു.
രാജരാജ ചോളൻ ഒന്നാമൻ ബുദ്ധമതവിശ്വാസികൾക്ക് സംരക്ഷണം നൽകി, ശ്രീവിജയത്തിലെ ശൈലേന്ദ്ര രാജാവിന്റെ (ശ്രീ ചൂളമണിവർമ്മൻ) അഭ്യർത്ഥനപ്രകാരം, നാഗപട്ടിണത്ത് ചൂഢാമണി വിഹാരം എന്ന ബുദ്ധമത സന്യാസാശ്രമം സ്ഥാപിക്കാനുള്ള ദ്രവ്യം നൽകി.
പിൽക്കാല ചോളരുടെ കാലത്ത്, വൈഷ്ണവരുടെ നേർക്ക് , പ്രത്യേകിച്ചും വൈഷ്ണവാചാര്യനായിരുന്ന രാമാനുജന്റെ നേർക്ക്, അസഹിഷ്ണുതാപരമായ നടപടികൾ ഉണ്ടായി എന്ന് പറയപ്പെടുന്നു.
ഒരു ഉറച്ച ശൈവമത വിശ്വാസിയായിരുന്ന കുലോത്തുംഗ ചോളൻ രണ്ടാമൻ ചിദംബരത്തെ ശിവക്ഷേത്രത്തിൽ നിന്നും വിഷ്ണുവിന്റെ ഒരു പ്രതിമ നീക്കം ചെയ്തു എന്ന് പറയപ്പെടുന്നു, എന്നാൽ ഈ സിദ്ധാന്തത്തിനു തെളിവായി ലിഖിതങ്ങൾ ഒന്നും കിട്ടിയിട്ടില്ല.1160-ലെ ഒരു ലിഖിതത്തിൽ, വൈഷ്ണവരുമായി സാമൂഹികമായി ഇടപഴകുന്ന ശൈവ ക്ഷേത്രാധികാരികൾക്ക് അവരുടെ സ്വത്ത് നഷ്ടപ്പെടും എന്ന് എഴുതിയിരിക്കുന്നു.
എന്നാൽ, ഇത് ശൈവ സമൂഹത്തിന് മതാധിപർ നൽകുന്ന ഒരു നിർദ്ദേശമാണ്, ചോള ചക്രവർത്തിയുടെ ആജ്ഞയല്ല.
ചോള രാജാക്കന്മാർ ശിവനു വേണ്ടി ഏറ്റവും വലിയ ക്ഷേത്രങ്ങൾ നിർമ്മിക്കുകയും, രാജരാജ ചോളൻ ഒന്നാമനെപ്പോലുള്ള ചോള ചക്രവർത്തിമാർ ‘ശിവപാദശേഖരൻ’ എന്ന പട്ടം സ്വീകരിക്കുകയും ചെയ്തു, എന്നാൽ ഇവരുടെ ഒരു ശാസനത്തിലും ചോള രാജാക്കന്മാർ തങ്ങൾ ശൈവമതം മാത്രമേ പിന്തുടരുന്നുള്ളൂ എന്നോ, ശൈവമതം രാജ്യത്തിന്റെ ഔദ്യോഗിക മതമാണെന്നോ പറയുന്നില്ല.
ജനപ്രിയ സംസ്കാരത്തിൽ നിൽക്കുന്ന ഹനുമാൻ ,ചോള രാജവംശം, 11-ആം നൂറ്റാണ്ട്.
കഴിഞ്ഞ പതിറ്റാണ്ടുകളിൽ തമിഴിലെ പല സാഹിത്യ, കലാ സൃഷ്ടികൾക്കും ചോള രാജവംശത്തിന്റെ ചരിത്രം പ്രചോദനമായിട്ടുണ്ട്.
ഈ കലാസൃഷ്ടികൾ ചോളരുടെ ഓർമ്മ തമിഴരുടെ മനസ്സിൽ നിലനിർത്തുന്നതിനു സഹായകമായി.
ഈ സാഹിത്യ വിഭാഗത്തിലെ ഏറ്റവും പ്രധാന കൃതി, കൽക്കി കൃഷ്ണമൂർത്തി രചിച്ച തമിഴ് ചരിത്ര നോവലായ പൊന്നിയിൻ ശെൽ‌വൻ ( പൊന്നി യുടെ മകൻ) ആണ്.
അഞ്ച് വാല്യങ്ങളായി എഴുതിയ ഈ കൃതി രാജരാജചോളന്റെ കഥ പറയുന്നു.
ചോള രാജാവായി ഉത്തമ ചോളൻ വാഴിക്കപ്പെടുന്നതുവരെയുള്ള സംഭവങ്ങളാണ് പൊന്നിയിൻ ശെൽ‌വനിലെ പ്രതിപാദ്യം.
സുന്ദര ചോളന്റെ മരണത്തിനു ശേഷം നിലനിന്ന ആശയക്കുഴപ്പത്തെ കൽക്കി ഉപയോഗിച്ചിരിക്കുന്നു.
1950-കളുടെ മദ്ധ്യത്തിൽ, തമിഴ് വാരികയായ കൽക്കിയിൽ ഈ കൃതി ഖണ്ഢങ്ങളായി വന്നു.
അഞ്ചു വർഷത്തോളം ഇങ്ങനെ ഖണ്ഢങ്ങളായി പ്രസിദ്ധീകരിക്കുന്നതു തുടർന്നു, ഓരോ ലക്കത്തിലും ഈ കൃതിയുടെ ഖണ്ഢങ്ങൾക്ക് വായനക്കാർ വലിയ താല്പര്യത്തോടെ കാത്തിരുന്നു.
ഇതിനു മുൻപ് കൽക്കി രചിച്ച ചരിത്രാഖ്യായികയായ പാർത്തിബൻ കനവ് വിക്രമൻ എന്ന സാങ്കൽ‌പ്പിക ചോളരാജാവിന്റെ പ്രതാപവുമായി ബന്ധപ്പെട്ടിരിക്കുന്നു.
പല്ലവ രാജാവായ നരസിംഹവർമ്മൻ ഒന്നാമന്റെ സാമന്തനായി, 7-ആം നൂറ്റാണ്ടിൽ വിക്രമൻ ജീവിച്ചിരുന്നു എന്നാണ് കൃതിയിലെ സങ്കല്പം.
കഥ നടക്കുന്ന കാലം ആദ്യകാല ചോളരുടെ ക്ഷയത്തിനും വിജയാലയ ചോളൻ വീണ്ടും ചോളസാമ്രാജ്യം അഭിവൃദ്ധിപ്പെടുത്തുന്നതിനും ഇടയ്ക്കുള്ള ‘ഇടക്കാലമാണ്’.
1950-കളുടെ തുടക്കത്തിൽ കൽക്കി വാരികയിൽ പാർത്തിബൻ കനവ് ഖണ്ഢശ്ശയായി വന്നു.
മറ്റൊരു ജനപ്രിയ തമിഴ് നോവലിസ്റ്റായ സന്തീല്യൻ 1960-കളിൽ കടൽ പുര എഴുതി.
ഈ കൃതി തമിഴ് വാരികയായ കുമുദത്തിൽ ഖണ്ഢശ്ശ പ്രസിദ്ധീകരിച്ചു.
കുലോത്തുംഗ ചോളൻ ഒന്നാമന് സിംഹാസനം നിഷേധിക്കപ്പെട്ട് അദ്ദേഹം വെങ്ങി രാജ്യത്തിൽ നിന്നും പുറത്താക്കപ്പെട്ട വർഷങ്ങളാണ് ഈ നോവലിന്റെ സമയക്രമം.
കടൽ പുരത്തിൽ കുലോത്തുംഗചോളൻ എവിടെയായിരുന്നു എന്ന് ഊഹിക്കുന്നു.
ഇതിനു മുൻപ്, 1960-കളുടെ ആദ്യത്തിൽ സന്തീല്യൻ എഴുതിയ കൃതിയായ യവന റാണി കരികാല ചോളന്റെ ജീവിതത്തെ ആസ്പദമാക്കിയതാണ്.
അടുത്തകാലത്ത്, രാജരാജചോളൻ തഞ്ചാവൂരിലെ ബ്രിഹദീശ്വര ക്ഷേത്രം നിർമ്മിച്ചതിന്റെ  പശ്ചാത്തലം വിഷയമാക്കി ബാലകുമാരൻ ഉടൈയർ എന്ന നോവൽ രചിച്ചു.
രാജരാജ ചോളന്റെ ജീവിതത്തെ ആസ്പദമാക്കി 1950-കളിൽ പല നാടകങ്ങളും അരങ്ങേറി.
1973-ൽ, ശിവാജി ഗണേശൻ നാടകത്തിന്റെ ചലച്ചിത്രാവിഷ്കാരമായ രാജരാജ ചോളനിൽ അഭിനയിച്ചു.
അവലോൺ ഹിൽ നിർമ്മിക്കുന്ന, ലോകത്തിന്റെ ചരിത്രം എന്ന ബോർഡ് കളിയിലും ചോളർ പ്രതിപാദ്യമാകുന്നു.
ആയിരത്തിൽ ഒരുവൻ എന്ന ചലച്ചിത്രം ചോള പശ്ചാത്തലം വിഷയമാക്കിയെടുത്തതമിഴ്  ചലച്ചിത്രമാണ് അവലംബം കൂടുതൽ വായനയ്ക്ക് {{ cite book }} : Unknown parameter | coauthors= ignored ( | author= suggested) ( help ) {{ cite book }} : Cite has empty unknown parameter: | coauthors= ( help ) {{ cite book }} : Unknown parameter | coauthors= ignored ( | author= suggested) ( help ) {{ cite book }} : Cite has empty unknown parameter: | coauthors= ( help ) {{ cite book }} : Unknown parameter | coauthors= ignored ( | author= suggested) ( help ) {{ cite book }} : Cite has empty unknown parameter: | coauthors= ( help ) {{ cite book }} : Cite has empty unknown parameter: | coauthors= ( help ) {{ cite book }} : Cite has empty unknown parameter: | coauthors= ( help ) {{ cite book }} : Cite has empty unknown parameter: | coauthors= ( help ) {{ cite book }} : Cite has empty unknown parameter: | coauthors= ( help ) {{ cite book }} : Cite has empty unknown parameter: | coauthors= ( help ) {{ cite book }} : Cite has empty unknown parameter: | coauthors= ( help ) {{ cite book }} : Cite has empty unknown parameter: | coauthors= ( help ) {{ cite book }} : Cite has empty unknown parameter: | coauthors= ( help ) {{ cite book }} : Cite has empty unknown parameter: | coauthors= ( help ) {{ cite book }} : Cite has empty unknown parameter: | coauthors= ( help ) {{ cite book }} : Cite has empty unknown parameter: | coauthors= ( help ) {{ cite book }} : Cite has empty unknown parameter: | coauthors= ( help ) {{ cite book }} : Cite has empty unknown parameter: | coauthors= ( help ) {{ cite book }} : Cite has empty unknown parameter: | coauthors= ( help ) {{ cite book }} : Cite has empty unknown parameter: | coauthors= ( help )
കാർലോസ് ടെവസ് ഇംഗ്ലീഷ് വിലാസം https://ml.wikipedia.org/wiki/Carlos_Tevez
കാർലോസ് ആൽബർട്ടോ മാർട്ടിനെസ് ടെവസ് (ജനനം:ഫെബ്രുവരി 5,1984) ഫോർവേഡായി കളിക്കുന്ന ഒരു അർജന്റൈൻ ഫുട്ബോൾ താരമാണ്.
അർജന്റീനയിലെ ബൊക്ക ജൂനിയേർസ് എന്ന ക്ലബ്ബിനു വേണ്ടി കളിക്കുന്ന അദ്ദേഹം, 2004-ൽ അർജന്റീന ദേശീയ ഫുട്ബോൾ ടീമിനു വേണ്ടി അരങ്ങേറ്റം കുറിച്ചു.
അദ്ദേഹത്തിന്റെ ഊർജ്ജം, നൈപുണ്യം, ഗോളടിക്കുന്ന തോത് എന്നിവ അദ്ദേഹത്തിന്റെ ക്ലബ്ബുകളുടെ ഒഴിച്ചുകൂടാനാവാത്ത താരമായി അദ്ദേഹത്തെ മാറ്റി .
കാർലോ കൊള്ളോഡി ഇംഗ്ലീഷ് വിലാസം https://ml.wikipedia.org/wiki/Carlo_Collodi
ഇറ്റാലിയൻ എഴുത്തുകാരൻ, ഹ്യൂമറിസ്റ്റ്, പത്രപ്രവർത്തകൻ എന്നീ നിലകളിൽ അറിയപ്പെട്ടിരുന്ന വ്യക്തിയായിരുന്നു കാർലോ ലൊറെൻസിനി .
തന്റെ തൂലികാ നാമമായ കാർലോ കൊള്ളോഡി  ( Italian pronunciation: [ˈkarlo kolˈlɔːdi] ; എന്ന പേരിലാണ് ഇദ്ദേഹം അറിയപ്പെടുന്നത്.
ജീവിതകാലം 24 നവംബർ 1826 മതൽ 26 ഒക്ടോബർ 1890 വരെ).
അദ്ദേഹം കൂടുതൽ അറിയപ്പെടുന്നത് കുട്ടികളുടെ കാൽപ്പനിക നോവലായ " ദ അഡ്വഞ്ചേർസ് ഓഫ് പിനോക്യോ " എന്ന കൃതിയുടെ പേരിലാണ്.
കൊള്ളോഡി ജനിച്ചത് 1826 നവംബർ 24 ന് ഫ്ലോറൻസിലാണ്.
അദ്ദേഹത്തിൻറെ മാതാവിൻറെ ജന്മസ്ഥലമായ കൊള്ളോഡിയിലാണ് ബാല്യകാലം മുഴുവൻ ചിലവഴിച്ചത്.
അദ്ദേഹത്തിൻറെ മാതാവ് ഒരു കർഷകൻറെ പുത്രിയായിരുന്നു.
പിതാവ് ഒരു പാചകക്കാരനുമായിരുന്നു.
10 സഹോദരങ്ങളുണ്ടായിരുന്നുവെങ്കിലും 7 പേർ ചെറുപ്രായത്തിൽ മരണപ്പെട്ടുപോയിരുന്നു.
കാർലോസ് ദി ജക്കാൾ ഇംഗ്ലീഷ് വിലാസം https://ml.wikipedia.org/wiki/Carlos_the_Jackal
ഒരു കാലത്ത് ലോകത്തെ വിറപ്പിച്ച വ്യക്തിയാണ് ഭീകരവാദത്തിന്റെ രാജകുമാരൻ എന്നു വിശേഷിപ്പിക്കപ്പെടുന്ന കാർലോസ് ദി ജക്കോൾ .
ഇല്ലിച്ച് റാമിറസ്‌ സാഞ്ചസ് എന്നായിരുന്നു കാർലോസിന്റെ യഥാർത്ഥ പേര്.
വെനിസ്വേലയായിരുന്നു കാർലോസിന്റെ ജന്മദേശം.
നീണ്ട ഇരുപത്തഞ്ചുവർഷം രാജ്യാന്തര പോലീസ്‌ ഏജൻസിയും യൂറോപ്യൻ ഗവൺമെന്റുകളെയും വട്ടം കറക്കാൻ കാർലോസിനു കഴിഞ്ഞു.
പി.എൽ.എഫ്.പി അംഗത്വം
മാർക്സിസ്റ്റ്‌-ലെനിനിസ്റ്റ്‌ ആശയങ്ങളുടെ അനുഭാവിയായ കാർലോസ് 1970ൽ ഫലസ്തീൻ വിമോചനത്തിനായി പ്രവർത്തിക്കുന്ന മാർക്സിസ്റ്റ്‌-ലെനിനിസ്റ്റ്‌ ആഭിമുഖ്യമുള്ള പോപ്പുലർ ഫ്രണ്ട് ഫോർ ദ ലിബറേഷൻ ഓഫ് ഫലസ്തീൻ എന്ന സംഘടനയിൽ അംഗമായി.
PFLP റിക്രൂട്ടിംഗ് ഓഫീസറായിരുന്ന ബസ്സാം അബു ശരീഫ്‌ ആയിരുന്നു കാർലോസ് എന്ന പേര് നൽകിയത്.
പിന്നീട് കാർലോസ് ആ കാലഘട്ടത്തിലെ ഏറ്റവും വലിയ രാഷ്ട്രീയ തീവ്രവാദിയായിമാറി.
ഒരിക്കൽ ലണ്ടനിൽ കാർലോസ് താമസിച്ചിരുന്ന മുറിയിൽ നിന്ന്  ഫെഡറിക് ഫോസിന്ത്‌ എഴുതിയ ത്രില്ലർ നോവലായ ദി ഡേ ഓഫ് ജക്കാളിന്റെ കോപ്പി കണ്ടെടുക്കുകയുണ്ടായി.
കൌശലങ്ങളുടെ രാജാവായ കാർലോസിനു അതോടെ ദി ജക്കാൾ എന്ന വിശേഷണവും കൂടി ലഭിച്ചു.
മോസ്കോയിലെ സർവകലാശാലാ പഠനത്തിനു ശേഷം കാർലോസ് ബെയ്റൂട്ടിലെത്തി.
1972ൽ ഇസ്രായേലിലെ ടെൽ അവീവ് വിമാനത്താവളത്തിൽ നടന്ന കൂട്ടക്കൊലയാണ് കാർലോസിനെ അറിയപ്പെടാനിടയാക്കിയത്.
യാത്രക്കാരായ 27പേരാണ് അന്നവിടെ കൊല്ലപ്പെട്ടത്.
കര്ലോസായിരുന്നു ആക്രമണങ്ങളുടെ സൂത്രധാരൻ.
ആക്രമണം നടത്തിയ മൂന്നുപേരിൽ രണ്ടുപേർ കൊല്ലപ്പെട്ടു.
പിടിയിലായ മൂന്നാമത്തെയാളിൽ നിന്നാണ് കാർലോസിനെ കുറിച്ച് വിവരങ്ങൾ ലഭിച്ചത്.
1972ൽ മ്യൂണിച്ച് ഒളിമ്പിക്സ്‌ ബന്ദിപ്രശ്നത്തിനു പിന്നിലും കാർലോസായിരുന്നു സൂത്രധാരൻ.
1973 സെപ്തംബറിൽ ചെക്കോസ്ലോവാക്യയിൽ രണ്ടു അറബ് ഗറില്ലകൾ വിയന്നയിലെക്കുള്ള ട്രെയിൻ റാഞ്ചി, നാല് യാത്രക്കാരെ ബന്ദികളാക്കി.
സോവിയറ്റ് യൂണിയൻ വിട്ടു ഇസ്രായേലിലേക്ക് പോകുന്ന ജൂതർക്കായി ഓസ്ട്രിയയിൽ തുറന്നിരിക്കുന്ന ക്യാമ്പുകൾ അടച്ചു പൂട്ടണം എന്നായിരുന്നു ആവശ്യം.
ഇത് ആസൂത്രണം ചെയ്തതും കാർലോസായിരുന്നു.
1974 മാർച്ചിൽ യൂറോപ്യൻ നയതന്ത്ര പ്രതിനിധിയെ വെടിവെച്ചു കൊന്നതും പാരീസിൽ ഉറൂഗ്വേ നയതന്ത്ര പ്രതിനിധിയെ വധിച്ചതും 1975 ഒപെക്‌ സമ്മേളനത്തിലെ തട്ടിക്കൊണ്ടു പോകൽ സംഭവവും കാർലോസിന്റെ ആസൂത്രണത്തിൽ നടന്നതാണ്.
മ്യൂണിക്കിൽ 1981 റേഡിയോ ഫ്രീ യൂറോപ്പ്‌ റിപ്പോർട്ടറുടെ വധം, ബെയ്റൂട്ടിൽ ഫ്രഞ്ച് അമ്പാസിഡറുടെ വധം, 1982 മാർച്ചിൽ അന്ന് മേയറും പിന്നീട് ഫ്രഞ്ച് പ്രധാനമന്ത്രിയുമായ യാക്ക് ഷിറാക് സഞ്ചരിച്ച അഞ്ചുപേരുടെ മരണത്തിനിടയാക്കിയ സ്ഫോടനം, പാരീസിലെ കാർബോംബ്‌ സ്ഫോടനം, ബെർലിൻ സാംസ്കാരിക കേന്ദ്രത്തിൽ ഒരാളുടെ മരണത്തിനിടയാക്കിയ സ്ഫോടനം,  പാകിസ്താന്റെ യാത്രാവിമാനം ബേനസീറിന്റെ സഹോദരന്റെ ഒത്താശയോടെ റാഞ്ചിയ സംഭവം തുടങ്ങിയവയെല്ലാം കാർലോസിന്റെ ആക്രമണ പരമ്പരകളിൽ ഉൾപെടുന്നു.
ഒപെക് ബന്ദിപ്രശ്നം
ലോകമെങ്ങുമുള്ള പോലീസ്‌ കാർലോസിനായി വല വിരിച്ചു .
എന്നാൽ തന്നെ തടഞ്ഞു നിർത്താൻ ഒരു സുരക്ഷാ സന്നാഹത്തിനും കഴിയില്ല എന്ന് കാർലോസ് തെളിയിച്ചത് എണ്ണകയറ്റുമതി രാജ്യങ്ങളുടെ സംഘടനാ സമ്മേളനത്തിനെത്തിയ മന്ത്രിമാരെ ബന്ദികളാക്കിയ സംഭവത്തിലൂടെയാണ്.
വൻ സുരക്ഷാ സന്നാഹമുള്ള ഒപെക്‌ ആസ്ഥാനമാന്തിരത്തിന്റെ കണ്ണാടിവാതിലിലൂടെ നുഴഞ്ഞുകയറുകയാണ് കാർലോസ് ചെയ്തത്.
11 മന്ത്രിമാർ ഉൾപെടെ 70 പേരെ ബന്ദികളാക്കി.
ദിവസങ്ങൾക്ക് ശേഷമാണ് അവരെ വിട്ടയച്ചത്.
മൂന്നുപേർ കൊല്ലപ്പെട്ടു.
അഞ്ചുകോടി ഡോളറാണ് കാർലോസ് അന്ന് കൈപറ്റിയത്.
1975 കര്ലോസിന്റെ ഒരു ചിത്രം പോലും ആർക്കും ലഭിച്ചില്ല .
1975ലാണ് കാർലോസ്  ഓസ്ട്രിയൻ ആഭ്യന്തരമന്ത്രിക്കു ഹസ്തദാനം ചെയ്തു നിൽകുന്ന ചിത്രം ലഭിക്കുന്നത്.
അമേരിക്കയും ഇസ്രായേലും ഫ്രാൻസും മറ്റു യൂറോപ്യൻ രാജ്യങ്ങളും കാർലോസിനെ പിടിക്കാൻ കിണഞ്ഞു ശ്രമിച്ചു.
ഒടുവിൽ ഫ്രഞ്ച് പോലീസ്‌ ജർമൻ റെഡ്‌ ആർമി അംഗം മഗ്ദലീന കോപ്പിനെ അറസ്റ്റ്‌ ചെയ്തു.
മഗ്ദലീനയെ മോചിപ്പിക്കണമെന്ന് ആവശ്യപ്പെട്ടു കാർലോസ് അന്നത്തെ ഫ്രഞ്ച് ആഭ്യന്തരമന്ത്രിക്ക് കത്തെഴുതി.
കാർലോസിന്റെ വിരലടയാളം പോലീസിനു കിട്ടുന്നത് അതോടെയാണ്.
മഗ്ദലീന പിടിയിലായത്തിന്റെ 30മത്തെ ദിവസവും വിചാരണാ ദിവസവും ഫ്രാൻസിൽ ബോംബുസ്ഫോടനങ്ങൾ ഉണ്ടായി .
ഒടുവിൽ മഗ്ദലീന വിട്ടയക്കപ്പെട്ടു.
കാർലോസ് പിന്നീടവരെ വിവാഹം ചെയ്ത് സിറിയയിൽ താമസമാക്കിഎങ്കിലും വൈകാതെ അവിടം വിടേണ്ടിവന്നു.
1993ൽ സിറിയയിൽ ഒരു ജോർദാൻകാരിയെ വിവാഹം ചെയ്ത് ജീവിക്കുമ്പോഴാണ് കാർലോസ് ഇന്റർപോളിന്റെ പിടിയിലാവുന്നത്.
കാർലോസ് ഇപ്പോൾ ഫ്രാൻസിൽ ജീവപര്യന്തം തടവ്‌ ശിക്ഷ അനുഭവിക്കുകയാണ് .
കാർലോസ് ബിലാർഡോ ഇംഗ്ലീഷ് വിലാസം https://ml.wikipedia.org/wiki/Carlos_Bilardo
ഒരു അർജന്റീനിയൻ മുൻ ഫിസിഷ്യനും ഫുട്ബോൾ കളിക്കാരനും മാനേജരുമാണ് കാർലോസ് സാൽവഡോർ ബിലാർഡോ ഡിജിയാനോ (ജനനം 16 മാർച്ച് 1938) .
1960-കളിൽ എസ്റ്റുഡിയന്റസ് ഡി ലാ പ്ലാറ്റയ്‌ക്കൊപ്പം ഒരു കളിക്കാരനെന്ന നിലയിലും 1986 ഫിഫ ലോകകപ്പ് നേടിയ അർജന്റീന ടീമിന്റെ മാനേജർ എന്ന നിലയിലും ബിലാർഡോ ലോകമെമ്പാടും പ്രശസ്തി നേടി.
അർജന്റീനയുടെ മാനേജർ എന്ന നിലയിൽ, ഉയർന്ന തലത്തിൽ 3-5-2 ഫോർമേഷൻ വിജയകരമായി ഉപയോഗിച്ചതിന് അദ്ദേഹം പ്രശസ്തനായിരുന്നു; ഈ രൂപീകരണം പതിറ്റാണ്ടുകളായി ഉപയോഗത്തിലുണ്ടെങ്കിലും ഒരിക്കലും മുഖ്യധാരാ പദവി നേടിയിട്ടില്ല.
ആദ്യകാലജീവിതം Bilardo as player
മസാരിനോയിൽ നിന്നുള്ള സിസിലിയൻ കുടിയേറ്റക്കാർക്ക് ബ്യൂണസ് അയേഴ്‌സ് ലാ പാറ്റേണൽ പരിസരത്താണ് ബിലാർഡോ ജനിച്ചത്.
കുട്ടിക്കാലം മുതൽ ഫുട്ബോളിലേക്ക് ആകർഷിക്കപ്പെട്ടു.
പക്ഷേ പഠനമോ ജോലിയോ അവഗണിച്ചില്ല.
സ്കൂൾ അവധിക്കാലത്ത്, ബ്യൂണസ് അയേഴ്സിലെ അബാസ്റ്റോ മാർക്കറ്റിലേക്ക് ഉൽപ്പന്നങ്ങൾ കൊണ്ടുപോകാൻ അവൻ നേരം പുലരും മുമ്പ് എഴുന്നേൽക്കും.
പ്രമുഖ ബ്യൂണസ് അയേഴ്‌സ് ക്ലബ്ബായ സാൻ ലോറെൻസോ ഡി അൽമാഗ്രോയുടെ യൂത്ത് ഡിവിഷനുകളിൽ ബിലാർഡോ ഒരു മികച്ച പ്രതീക്ഷയായിരുന്നു.
കൂടാതെ 1959 ലെ പാൻ-അമേരിക്കൻ കിരീടം നേടുകയും 1960 ലെ റോമിൽ നടന്ന സമ്മർ ഒളിമ്പിക് ഗെയിംസിൽ പങ്കെടുക്കുകയും ചെയ്ത ജൂനിയർ അർജന്റീന ദേശീയ ഫുട്‌ബോൾ ടീമിലേക്ക് അദ്ദേഹത്തെ ഡ്രാഫ്റ്റ് ചെയ്തു.
അവലംബം External links Carlos Salvador Bilardo എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് {{ cite web }} :  CS1 maint: bot: original URL status unknown ( link ) Bilardo returns to Manchester Estudiantes » Squad 1970/1971 at WorldFootball.net കാർലോസ് ബിലാർഡോ at WorldFootball.net
കാർലോ ഡോൾസി ഇംഗ്ലീഷ് വിലാസം https://ml.wikipedia.org/wiki/Carlo_Dolci
കാർലോ ഡോൾസി ഇറ്റാലിയൻ ചിത്രകാരനായിരുന്നു.
ഇദ്ദേഹം 1616 മേയ് 25-ന് ഫ്ലോറൻസിൽ ജനിച്ചു .
ജീവിതകാലം മുഴുവൻ ജന്മദേശത്ത്  താമസിച്ച ഡോൾസി കർമനിരതനായിരുന്നു.
തികഞ്ഞ ഈശ്വര ഭക്തനായിരുന്നതിനാൽ മതപരമായ വിഷയങ്ങൾ ക്യാൻവാസിൽ പകർത്തുവാനാണ് ഉത്സുകനായത്.
ഇദ്ദേഹത്തിന്റെ മനോഹര ചിത്രങ്ങൾ ഇറ്റലിയിലും ഇംഗ്ലണ്ടിലും ഒരുപോലെ പ്രചാരം നേടി.
എങ്കിലും ആധുനിക കാലത്ത് ഇദ്ദേഹത്തിന്റെ ചിത്രങ്ങൾക്ക് അംഗീകാരം കുറഞ്ഞതായി കാണുന്നു.
അതേസമയം ഡോൾസി യുടെ പോർട്രെയ്റ്റുകൾക്ക് ഇന്നും ആരാധകർ ഏറെയുണ്ട്.
ലിയോ പോൾഡ് ക-നെ വിവാഹം ചെയ്ത ക്ലോഡിയാ ഫെലിസിന്റെ പോർട്രെയ്റ്റ് തയ്യാറാക്കാനായി ഡോൾസി ഒരിക്കൽ ഫ്ലോറൻസിൽ നിന്ന് ഇൻസ്ബ്രൂക്കിലേക്കു പോയിട്ടുണ്ട്.
സർ തോമസ് ബെയ്ൻസിന്റെ പോർട്രെയ്റ്റാണ് പ്രശസ്തി നേടിയ മറ്റൊരു കലാസൃഷ്ടി.
1686 ജനുവരി 17-ന് ഫ്ലോറൻസിൽ ഇദ്ദേഹം അന്തരിച്ചു.
കാർലോ ഡോൾസിന്റെ ചിത്രങ്ങൾ Magdalen Saint Cecilia Saint Cecilia San Simone St Casimir Saint with golden heart David with Head of Goliath St Matthew St Philip Benizzi Diogenes Moses Salome and Head of St. John the Baptist Still-life Flowers Still-life Flowers St Catherine of Siena Mater Dolorosa Madona Annunciation Annuciation Virgin Annuciation Angel Madonna and Child Madonna and Child Jesus with flowers (1663) Guardian Angel Cruxifixion of St. Andrew Vision of St. Luigi (1675) Claudia Felicitas of Austria Claudia Felicitas of Austria Teresa Bucherelli Vittoria della Rovere Vittoria della Rovere as Widow Mattias de' Medici (1635) Ainolfo de Bardi Stefano della Bella Sir Thomas Baines അവലബം http://www.artcyclopedia.com/artists/dolci_carlo.html http://www.newadvent.org/cathen/05093b.htm http://www.britannica.com/EBchecked/topic/168127/Carlo-Dolci കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡോൾസി, കാർലോ (1616 - 86) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കാർലോസ് ആൽബർട്ടോ
1970 ലെ ഫുട്ബോൾ ലോകകപ്പ് നേടിയ ബ്രസീൽ ടീമിന്റെ നായകനായിരുന്നു കാർലോസ് ആൽബർട്ടോ ടോറെസ് .
(ജ:ജൂലൈ 17, 1944 റിയോ ഡി ജനീറോ – ഒക്ടോ: 25, 2016)53 മത്സരങ്ങളിൽ ബ്രസിലീന്റെ പ്രതിരോധം കാത്ത ആൽബെർട്ടൊ എട്ട് ഗോളുകളും നേടിയിട്ടുണ്ട്.
.2002 ൽ പെലെ തെരെഞ്ഞെടുത്ത ജീവിച്ചിരിക്കുന്ന ഏറ്റവും മികച്ച 100 കളിക്കാരിൽ ആൽബർട്ടോയെയും ഉൾപ്പെടുത്തിയിരുന്നു.
കാർലോസ് ഖോസൻ
ഫ്രാൻസിലെ വാഹനകമ്പനിയായ റെനോൾട്ടിന്റെ ചെയർമാൻസ്ഥാനം സീ ഈ യോ സ്ഥാനം, ജപ്പാനിലെ വാഹനനിർമ്മാതാക്കളായ നിസാന്റെ ചെയർമാൻസ്ഥാനം ഈ കമ്പനിയുടെ മുൻ സീ ഈ യോ സ്ഥാനം മിറ്റ്സുബിഷി മോടോഴ്‌സിന്റെ ചെയർമാൻസ്ഥാനം എന്നിവ വഹിക്കുന്ന ബ്രസീൽ - ലെബനോൻ - ഫ്രെഞ്ച് കാരനാണ് ബ്രസീലിലെ Porto Velho -യിൽ ജനിച്ച കാർലോസ് ഖോസൻ (Carlos Ghosn) , KBE ( pronounced [ɡɔn] ; ജനനം മാർച്ച് 9, 1954).
2013 ജൂൺ മുതൽ 2016 ജൂൺ വരെ ഇദ്ദേഹം റഷ്യൻ വാഹനനിർമ്മാതാക്കാളായ AvtoVAZ - ന്റെ ചെയർമാനായിരുന്നു.
സാങ്കേതികമായ ഒരു രീതിയിൽ അങ്ങോട്ടും ഇങ്ങോട്ടും ഓഹരികൾ കൈവശം വയ്ക്കുന്ന നിസാൻ, മിറ്റ്സുബിഷി, റെനോൾട്ട് എന്നീ സഖ്യത്തിന്റെ ചെയർമാനും സി ഈ ഓയും ആണ് ഇദ്ദേഹം.
AvtoVAZ,- സും ഉൾപ്പെടുന്ന ഈ കൂട്ടായ്മ ലോകവാഹനവിപണിയുടെ 10 ശതമാനത്തോളം 2010 മുതൽ കയ്യിൽ ഉള്ളവരും ലോകത്തെ മൂന്നാമത്തെ വലിയ വാഹനനിർമ്മാണഗ്രൂപ്പുമാണ്.
നേരത്തെ 2010 മുതൽ ഈ ഗ്രൂപ്പിനു നാലാം സ്ഥാനമായിരുന്നു ഉണ്ടായിരുന്നത്.
സ്രോതസ്സുകൾ Ghosn, Carlos.
SHIFT: Inside Nissan's Historic Revival .
Crown Publishing Group, 2007.
അവലംബം Wikimedia Commons has media related to Carlos Ghosn .
കാർലോസ് ചാഗാസ്
കാർലോസ് ചാഗാസ് (Portuguese: [ˈkaʁˌlus ʒuʃˌtʃĩniˈɐ̃nu ʁiˈbejɾu ˈʃaˌɡɐʃ], July 9, 1879 – November 8, 1934) ബ്രസീലിയൻ ശരീരശാസ്ത്രജ്ഞനും ബാക്ടീരിയോളജിസ്റ്റും ആയിരുന്നു.
1909ൽ American trypanosomiasis എന്നറിയപ്പെടുന്ന ചാഗാസ് രോഗം കണ്ടുപിടിച്ചു.
ഈ സമയം റൊയോ ഡി ജനീറൊവിലെ ഓസ്‌വാൾഡോ ക്രൂസ് ഇൻസ്റ്റിട്യൂട്ടിൽ ജോലിചെയ്യുകയായിരുന്നു.
മുൻകാല ജീവിതം Carlos Chagas, age 4.
Cited references പൊതു അവലംബം {{ cite journal }} : Unknown parameter | name-list-format= ignored ( | name-list-style= suggested) ( help )
കാർലോസ് ജുവാൻ ഫിൻ‌ലെ ഇംഗ്ലീഷ് വിലാസം https://ml.wikipedia.org/wiki/Carlos_Juan_Finlay
ക്യൂലക്സ് ഫസിയറ്റസ്(Culex fasciatus) അഥവാ ഈഡിസ്‌ ഈജിപ്തി (Aedes aegypti) കൊതുകുകളാണ് മഞ്ഞപ്പനി (Yellow fever) സംക്രമിപ്പിക്കുന്നത് എന്ന് കണ്ടെത്തിയ ക്യുബൻ വൈദ്യശാസ്ത്രഞ്ജനാണ് കാർലോസ് ജുവാൻ ഫിൻ‌ലെ .
അവലംബം ↑ DNA India
കോക്ച്ച നദി ഇംഗ്ലീഷ് വിലാസം https://ml.wikipedia.org/wiki/Kokcha_River അഫ്ഗാനിസ്താനിലെ ബദക്ഷാൻ പ്രവിശ്യയിലെ കോക്ച്ചാ നദി.
കോക്ച്ച നദി ( പേർഷ്യൻ : رودخانه کوکچه ) വടക്കുകിഴക്കൻ അഫ്ഗാനിസ്ഥാനിലെ ഒരു നദിയാണ്.
പഞ്ച് നദി യുടെ പോഷകനദിയായ ഇത് ഹിന്ദുക്കുഷിലെ ബദക്ഷാൻ പ്രവിശ്യയിലൂടെയാണ് ഒഴുകുന്നത്.
ഫൈസാബാദ് നഗരം കോക്ച്ച നദിയോരത്താണ് സ്ഥിതിചെയ്യുന്നത്.
ആർടിൻ ജെലോ ഗ്രാമത്തിനു സമീപം നദിക്കു കുറുകെ ഒരു പാലം സ്ഥിതിചെയ്യുന്നു.
ബദക്ഷാൻ പ്രവിശ്യയിലെ ലാപിസ് ലസൂലി ഖനനത്തിൻറെ പേരിൽ കോക്ച്ചാ നദീതടം അറിയപ്പെടുന്നു.
Kokcha River എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ {{ citation }} : Cite has empty unknown parameters: | origmonth= , | month= , | chapterurl= , and | coauthors= ( help )
കോക്ടെയ്ൽ ഇംഗ്ലീഷ് വിലാസം https://ml.wikipedia.org/wiki/Cocktail കോക്ടെയ്ൽ ഗ്ലാസിൽ പകർന്നു വെച്ചിരിക്കുന്ന ഒരു പരമ്പരാഗത കോക്ടെയ്ൽ
രണ്ടോ അതിൽ കൂടുതലോ പാനിയങ്ങൾ ചേർത്തത മദ്യക്കൂട്ടാണ് കോക്ടെയ്‌ൽ .
ചേരുവയിൽ ഒന്നെങ്കിലും മദ്യം ആയിരിക്കും.
ആദ്യകാലങ്ങളിൽ മദ്യത്തോടൊപ്പം പഞ്ചസാര ,വെള്ളം എന്നിവചേർക്കുന്നതിനെയാണ് കോക്ടെയിൽ എന്നു പറഞ്ഞിരുന്നത്.
ഇന്ന് മദ്യത്തോടൊപ്പം മറ്റു മദ്യങ്ങൾ ജ്യൂസ് , പഞ്ചസാ‍ര ,തേൻ ,വെള്ളം സോഡ, ഐസ്, പാൽ, പച്ചമരുന്നുകൾ എന്നിവയൊക്കെ ചേർത്ത് കോക്ടെയിൽ ഉണ്ടാക്കാറുണ്ട്.
ജിൻ ആണ് കോക്ടെയ്‌ലിനു പറ്റിയ മദ്യം.
ജൂനിപെർ ബെറി രുചിക്കായി ചേർത്തവാറ്റുമദ്യമാണ്‌ ജിൻ.
ജിൻ കോക്ടെയിലിൽ പ്രധാന ഇനമാണ്‌ മാർട്ടിനി.
ജിന്നും ഫോർട്ടിഫൈഡ് വൈൻ ഇനമായ വെർമൗത്തും ചേർത്താണ്‌ മാർട്ടിനിയുണ്ടാക്കുന്നത്.
വിസ്കി,റം, ബിയർ , വൈൻ , ബ്രാണ്ടി, വോഡ്ക , മെക്സിക്കൻ മദ്യം ടെക്വില എന്നിവയും കോക്ടെയിലിനായി ഉപയോഗിക്കാം ജിൻ ചേർന്ന കോക്ടെയിലുകളിൽ പ്രധാന മറ്റിനങ്ങളാണ്‌ ഗിംലറ്റ് , ടോം കോളിൻസ് എന്നിവ.
നെല്ല് വാറ്റിയെടുക്കുന്ന ജാപ്പനീസ് മദ്യം സാകി(sake)യും കോക്ടെയിലിനു പറ്റിയതാണ്‌.
മദ്യം അവലംബം Wikimedia Commons has media related to Cocktails .
Cocktails ഓപ്പൺ ഡയറക്റ്ററി പ്രൊജക്റ്റിൽ A History of the Cocktail Archived 2010-09-05 at the Wayback Machine .
- slideshow by Life magazine Cocktails Wiki
വി. എം. ദിവാകരൻ എഴുതിയ ലേഖനത്തിൽ നിന്നും.
(page 25-30)
കോക്സിനെല്ലിടെ ഇംഗ്ലീഷ് വിലാസം https://ml.wikipedia.org/wiki/Coccinellidae
ജന്തു സാമ്രാജ്യം, ആർത്രോപോഡ ഫൈലം, ഇൻസെക്ട ക്ലാസ്സിൽ, കോളിയോപ്ടെര (Coleoptera) ഓർഡറിൽ ഒരു വിശാലമായ കുടുംബമാണ് കോക്സിനെല്ലിടെ (Coccinellidae).
ലേഡിബേർഡ്കൾ (Ladybird).
ഉൾപ്പെടുന്ന കിലോസെരിനായ്‌ (Chilocerinae ) ഉപകുടുംബത്തെക്കൂടാതെ മറ്റു 6 ഉപ കുടുംബങ്ങൾ കൂടി കോക്സിനെല്ലിടെ കുടുംബത്തിനുണ്ട്.
കോക്സിനെല്ല (Coccinella) ജനുസ്സിൽപ്പെട്ടവയാണ് വണ്ടുകൾ അഥവാ ബീറ്റിൽസ് (Beetles)/ലേഡിബേർഡ്കൾ (Ladybird) തുടങ്ങിയവ .
കടലിലും ധ്രുവ പ്രദേശങ്ങൾ ഒഴികെ മറ്റെല്ലായിടവും  കാണപ്പെടുന്ന അയ്യായിരത്തിലധികം സ്പീഷീസും ഉപസ്പീഷീസും ഉണ്ട്.
വർണാഭമായ നിറങ്ങളുള്ള, ലോഹം പോലെ തോന്നിക്കുന്ന ബാഹ്യ ആവരണവും   ആകർഷകമായ നിറങ്ങളിലുള്ള പുള്ളികളും  നീളം കൂടിയ കാലുകളും മുള്ളുകളും ഇവയുടെ സവിശേഷതയാണ്.
ഒരു മില്ലിമീറ്റർ മുതൽ 10  മില്ലീമീറ്റർ വരെ വലിപ്പം ഉള്ള ഇവ മഞ്ഞ, ഓറഞ്ചു,  കടും ചുവപ്പ് നിറങ്ങളിൽ കാണപ്പെടുന്നു.
ഇവയുടെ ചിറകിന്റെ കവചങ്ങളിൽ കറുത്ത പുള്ളികൾ സാധാരണമാണ്.
പുള്ളികളുടെ എണ്ണം ഇവയുടെ വയസ്സായി കണക്കാക്കപ്പെടുന്ന  ഒരു മിഥ്യ നിലവിലുണ്ട്.
ജീവനിയന്ത്രണം